**MERILA, POGOJI IN KRITERIJI ZA VREDNOTENJE LETNEGA PROGRAMA ŠPORTA V OBČINI BOROVNICA**

V Pravilniku o postopku in merilih za sofinanciranje LPŠ v občini Borovnica so opredeljeni izvajalci, ki ob izpolnjevanju določenih pogojev pridobijo pravico do sofinanciranja. Za uresničevanje javnega interesa v športu so z merili, pogoji in kriteriji (v nadaljevanju: merila) opredeljeni načini vrednotenja naslednjih področij športa:

1. športni programi,
2. športni objekti in površine za šport v naravi,
3. razvojne dejavnosti v športu,
4. organiziranost v športu,
5. športne prireditve in promocija športa,
6. družbena in okoljska odgovornost v športu.

Za večino področij športa se z merili določa sistem točkovanja. Vrednost področja predstavlja seštevek točk, ki jih prejmejo izvajalci na osnovi oddanih prijav na JR. Vnaprej dogovorjena merila se v času trajanja postopka JR ne smejo spreminjati. Finančna vrednost predstavlja zmnožek med seštevkom točk in aktualno vrednostjo točke, ki je določena glede na sredstva, predvidena v LPŠ.

Sofinanciranje športnih objektov in površin za šport v naravi ni predmet JR, ampak se na osnovi sprejetega LPŠ sofinancira neposredno iz ustreznih proračunskih postavk.

**1. ŠPORTNI PROGRAMI**

Posamezne oblike športa imajo različne cilje in so prilagojene različnim skupinam ljudi, njihovim sposobnostim, znanju, motivaciji in starosti. Športni programi so najbolj opazen del športa in predstavljajo praviloma strokovno organizirano in vodeno celoletno športno vadbo.

**SPLOŠNI POGOJI VREDNOTENJA ŠPORTNIH PROGRAMOV:**

Vrednoti se celoletne športne programe, ki se izvajajo najmanj 30 tednov v letu. Športne programe se vrednoti v obsegu dejanskega tedenskega izvajanja, vendar ne več, kot je odločeno z merili. Obseg programa se vrednoti v urah, pri čemer je ura programa 60 minut.

Vmerilih določeno skupno število točk se nanaša na optimalno zadostitev pogojev glede:

1. predvidenega števila udeležencev vadbene skupine:

* če je prijavljenih manj udeležencev, kot zahtevajo merila, se število točk sorazmerno zmanjša, če je udeležencev več, to ne vpliva na dodatno vrednotenje programa **(= korekcija popolnosti skupine)**
* uporaba športni panogi primernega športnega objekta **(= korekcija športni objekt)**
* vodenja programov s strani primerno izobraženega in/ali usposobljenega strokovnega kadra **(= korekcija strokovni kader)**
* določitve primerne višine materialnih stroškov izvedbe športnega programa **(=korekcija MS)**

1. pri tekmovalnih športnih programih se vrednotijo le programi izvajalcev LPŠ, ki imajo dejavnost organizirano in tekmujejo vsaj v dveh (2) starostnih kategorijah, od tega vsaj ena starostna kategorija otrok in mladine, razen v športnih panogah, kjer zaradi specifičnosti panoge tega pogoja ni mogoče izpolniti,
2. v programih športne vzgoje otrok in mladine, usmerjenih v kakovostni in vrhunski šport, se vrednotijo le športniki, ki so registrirani pri NPŠZ (oz. ZŠIS-POK),
3. ekipe in (ali) posamezniki morajo dokazati udeležbo na najmanj petih (5) tekmah v sklopu uradnega tekmovalnega sistema NPŠZ, razen v športnih panogah, kjer zaradi svoje specifičnosti tega ni mogoče izpolniti.

|  |  |
| --- | --- |
| **PREGLEDNICA ŠT. 1** | **KOREKCIJA POPOLNOSTI SKUPINE : KPS** |

|  |  |  |
| --- | --- | --- |
| SKUPINA | manjša | večja |
| Korekcijski faktor | Sorazmerno glede na velikost skupine | Ni korekcije |

|  |  |
| --- | --- |
| **PREGLEDNICA ŠT. 2** | **KOREKCIJA ŠPORTNI OBJEKT :KŠO** |

|  |  |  |
| --- | --- | --- |
| ŠPORTNI OBJEKT | Zunanje površine | Zaprti objekti |
| Korekcijski faktor | 0,80 | 1,00 |

|  |  |
| --- | --- |
| **PREGLEDNICA ŠT. 3** | **KOREKCIJA STROKOVNI KADER** |

|  |  |  |  |  |
| --- | --- | --- | --- | --- |
| STROKOVNI KADER | Usposobljenost stopnja 0 | Usposobljenost stopnja 1 | Usposobljenost stopnja 2 | Usposobljenost izobrazba FŠ |
| Korekcijski faktor | 0,70 | 0,80 | 1,00 | 1,2 |

* Usposobljenost stopnja 0: izvajalcem vseh programov, ki nimajo usposobljenega strokovnega kadra za strokovno delo v športu, se število točk za strokovni kader za takšne programe korigira s faktorjem 0,70 (vodja programa nima dokazane strokovne usposobljenosti za vaditelja)
* Usposobljenost stopnja 1: vodja programa ima dokazano strokovno usposobljenost in izvaja programe rekreacije (tudi ŠVOM) in športa starejših.
* Usposobljenost stopnja 2: vodja programa ima dokazano strokovno usposobljenost in izvaja programe športne vzgoje otrok in mladine, pripravljalni programi.
* Usposobljenost - izobrazba Diplomant FŠ: Vodja programa ima dokazano strokovno usposobljenost/izobrazbo v športu in izvaja programe športne vzgoje otrok in mladine, tekmovalni programi.

**POSEBNI POGOJI VREDNOTENJA ŠPORTNIH PROGRAMOV**

**1.1. PROSTOČASNA ŠPORTNA VZGOJA OTROK IN MLADINE**

Prostočasna športna vzgoja otrok in mladine predstavlja širok spekter športnih dejavnosti za populacijo predšolskega do vključno srednješolskega obdobja. Vrednotijo se organizirane oblike športne dejavnosti netekmovalnega značaja za otroke in mladino, ki nadgrajujejo šolsko športno vzgojo, so vzgojno naravnani in niso del uradnih tekmovalnih sistemov NPŠZ.

1.1.1. PROMOCIJSKI ŠPORTNI PROGRAMI

Med promocijske športne programe, ki se pretežno izvajajo v VIZ zavodih, štejemo Mali sonček (MS), Ciciban planinec (CP), Zlati sonček (ZS), Naučimo se plavati (NSP), Krpan (KRP) in Mladi planinec (MP) ali drugi tovrstni programi. Če se programi izvajajo v okviru obveznega učnega procesa in so financirani s strani MIZŠ (Zavoda za šport RS Planica), niso predmet sofinanciranja po LPŠ občine.

|  |  |
| --- | --- |
| **PREGLEDNICA ŠT. 1.1.1.** | **PROSTOČASNA ŠPORTNA VZGOJA OTROK IN MLADINE** |

|  |  |  |
| --- | --- | --- |
| **PROMOCIJSKI ŠPORTNI PROGRAMI**  **(**MS; CP; ZS; NSP; KRP; MP) | **PREDŠOLSKI**  (do 6 let) | **ŠOLOOBVEZNI**  (do 15 let) |
| število udeležencev programa | 1 | 1 |
| Točke /MS/udeleženec | 1 | 1 |

1.1.2. ŠOLSKA ŠPORTNA TEKMOVANJA

Šolska športna tekmovanja, ki se izvajajo izključno v zavodih VIZ, predstavljajo udeležbo šolskih športnih ekip na organiziranih tekmovanjih v razpisanih športnih panogah od lokalne do državne ravni.

|  |  |
| --- | --- |
| **PREGLEDNICA ŠT. 1.1.2.** | **PROSTOČASNA ŠPORTNA VZGOJA OTROK IN MLADINE** |

|  |  |
| --- | --- |
| **ŠOLSKA ŠPORTNA TEKMOVANJA** | **ŠOLOOBVEZNI (tudi s PP)**  (do 15 let) |
| Velikost skupine (št. udeležencev) | 10 |
| Točke /MS/skupina (občinsko, medobčinsko) | 10 |
| Točke /MS/skupina (regijsko, državno) | 15 |

1.1.3. DODATNE URE ŠPORTNE DEJAVNOSTI V ŠOLI

Nacionalni program športa sem prišteva dodatne ure športa v osnovnih šolah, v času pouka, a izven kurikuluma. Merila za vrednotenje dodatnih ur športne dejavnosti na šoli in višina proračunskih sredstev se opredeli z LPŠ za leto, za katerega se LPŠ sprejema.

1.1.4. CELOLETNI ŠPORTNI PROGRAMI

Celoletni športni programi prostočasne športne vzgoje otrok in mladine potekajo najmanj 30 tednov v letu oziroma 60 ur letno, oziroma za predšolske otroke do 6 let 45 ur letno. Če programe izvajajo zavodi VIZ, se ovrednoti le strokovni kader. Če izvajalec programov VIZ (ali drugemu upravljavcu) ne plača stroškov prostora, se ovrednoti le strokovni kader.

|  |  |
| --- | --- |
| **PREGLEDNICA ŠT. 1.1.4.** | **PROSTOČASNA ŠPORTNA VZGOJA OTROK IN MLADINE** |

|  |  |  |  |
| --- | --- | --- | --- |
| **CELOLETNI ŠPORTNI PROGRAMI** (ŠVOM, prostočasni programi vadbe) | **PREDŠOLSKI**  (do 6 let) | **ŠOLOOBVEZNI**  (do 15 let) | **MLADINA**  (do 19 let) |
| Velikost skupine (št. udeležencev) | 10-12 | 12-20 | 12-20 |
| Število ur vadbe (tedensko) | 1,5 | 2 | 2 |
| Število tednov | 30 | 30 | 30 |
| Točke /OBJEKT/skupina | 45 | 60 | 60 |
| Točke/STROKOVNI KADER/skupina | 45 | 60 | 60 |

1.1.5. PROGRAMI V ČASU ŠOLSKIH POČITNIC (jesenske, zimske, prvomajske)

Programi praviloma predstavljajo športne dejavnosti v skrajšanem obsegu (tečaji, projekti), ki jih ponujajo različni izvajalci. Če programe izvajajo VIZ, se ovrednoti le strokovni kader.

|  |  |
| --- | --- |
| **PREGLEDNICA ŠT. 1.1.5.** | **PROSTOČASNA ŠPORTNA VZGOJA OTROK IN MLADINE** |

|  |  |
| --- | --- |
| **OBČASNI ŠPORTNI PROGRAMI** (počitniški programi | **ŠOLOOBVEZNI**  (do 15 let) |
| Velikost skupine (št. udeležencev) | 12 |
| Število ur progama | 10-20 |
| Točke /MS/skupina | 10-20 |
| Točke/STROKOVNI KADER/skupina | 10-20 |

**1.2. ŠPORTNA VZGOJA OTROK IN MLADINE S POSEBNIMI POTREBAMI**

Prostočasno športno vzgojo otrok in mladine s posebnimi potrebami predstavljajo športni programi, ki so namenjeni otrokom in mladini z motnjami v razvoju oziroma s prirojenimi ali pridobljenimi okvarami in se izvajajo z namenom ustrezno poskrbeti za uspešno socialno integracijo v vsakdanje življenje. Financirajo se promocijski športni programi in celoletni športni programi po merilih v preglednicah 1.1.1., 1.1.4. in 1.1.5..

**1.3. OBŠTUDIJSKE ŠPORTNE DEJAVNOSTI**

Programi obštudijske športne dejavnosti predstavljajo pomembno dopolnilo intelektualnemu delu in pripomorejo k nevtralizaciji negativnih učinkov sedečega načina življenja. V kolikor lokalna skupnost sofinancira te dejavnosti, se merila za vrednotenje in višina proračunskih sredstev opredeli z LPŠ za leto, za katerega se LPŠ sprejema.

**1.4. ŠPORTNA VZGOJA OTROK IN MLADINE, USMERJENA V KAKOVOSTNI IN VRHUNSKI ŠPORT**

Predstavlja širok spekter programov za otroke in mladino, ki se s športom ukvarjajo zaradi doseganja vrhunskih športnih rezultatov.

1.4.1. PROGRAMI ŠPORTNE VZGOJE OTROK IN MLADINE, USMERJENIH V KŠ IN VŠ

Programi športne vzgoje otrok in mladine, usmerjeni v kakovostni in vrhunski šport, so sestavni del športnih programov. Pogoj za sofinanciranje je ustrezno oblikovana vadbena in tekmovalna piramida (najmanj 3 starostne skupine).

Če imajo panožne športne zveze starostne skupine urejene drugače, kot navedeno v preglednici 1.4.1 in 1.4.2, se upoštevajo starostne skupine panožne zveze, pri tem se iz tabele upoštevajo merila višje starostne skupine.

|  |  |
| --- | --- |
| **PREGLEDNICA ŠT. 1.4.1.** | **ŠV OTROK IN MLADINE, USMERJENA V KŠ IN VŠ** |

Vadba: tednov: 40

|  |  |  |  |  |  |  |
| --- | --- | --- | --- | --- | --- | --- |
| **CELOLETNI ŠPORTNI PROGRAMI** | **6-9 let** | **10-11 let** | **12-13 let** | **14-15 let** | **16-17 let** | **18-19 let** |
| Velikost skupine | 10 | 10 | 8-12 | 8-12 | 8-12 | 8-12 |
| Število ur vadbe/tedensko | 3 | 3 | 4 | 4 | 6 | 6 |
| Število tednov | 30 | 35 | 40 | 40 | 40 | 40 |
| **Točke /MS**/skupina | 90 | 120 | 210 | 210 | 240 | 240 |
| **Točke/STROKOVNI KADER**/skupina | 90 | 120 | 210 | 210 | 240 | 240 |

|  |  |
| --- | --- |
| **PREGLEDNICA ŠT. 1.4.2.** | **ŠV OTROK IN MLADINE, USMERJENA V KŠ IN VŠ – MISELNE IGRE** |

Tedensko število ur vadbe: 20, število tednov vadbe v letu: 40

|  |  |  |  |  |  |  |
| --- | --- | --- | --- | --- | --- | --- |
| **CELOLETNI ŠPORTNI PROGRAMI** – **MISELNE IGRE** | **6-9 let** | **10-11 let** | **12-13 let** | **14-15 let** | **16-17 let** | **18-19 let** |
| Velikost skupine šah | 6 | 6 | 8 | 8 | 10 | 10 |
| Število ur vadbe/tedensko | 3 | 3 | 4 | 4 | 6 | 6 |
| Število tednov | 30 | 35 | 40 | 40 | 40 | 40 |
| **Točke /MS**/skupina | 90 | 120 | 210 | 210 | 240 | 240 |
| **Točke/STROKOVNI KADER**/skupina | 90 | 120 | 210 | 210 | 240 | 240 |

Šah: hitropotezni, pospešeni, standardni

**1.5. KAKOVOSTNI ŠPORT**

V to skupino prištevamo športnike in ekipe, ki ne izpolnjujejo pogojev za pridobitev statusa vrhunskega športnika, nastopajo na mednarodnih tekmovanjih, v uradnih tekmovalnih sistemih NPŠZ do naslova državnega prvaka, ki jih potrdi OKS-ZŠZ, in so registrirani skladno s pogoji NPŠZ ter OKS-ZŠZ. Za manjše število ur vadbe se upošteva sorazmerna korekcija točk, najmanjše število ur vadbe za razvrstitev v to skupino je 4 ure tedensko, 40 tednov (160 ur).

|  |  |
| --- | --- |
| **PREGLEDNICA ŠT. 1.5.** | **KAKOVOSTNI ŠPORT ODRASLIH** |

Ur vadbe tedensko: 8, tednov: 40

|  |  |  |
| --- | --- | --- |
| **KAKOVOSTNI ŠPORT ODRASLIH** |  | **Nad 20 let** |
| Velikost skupine gibalno tehnične panoge |  | 8 - 12 |
| Število ur vadbe/tedensko |  | 8 |
| Število tednov |  | 40 |
| **Točke /MS**/skupina |  | 320 |
| **Točke/STROKOVNI KADER**/skupina |  | 320 |

**1.6. VRHUNSKI ŠPORT**

Vrhunski šport predstavlja programe priprav in tekmovanj vrhunskih športnikov, ki so v skladu s Pogoji, pravili in kriteriji za registriranje in kategoriziranje športnikov v zadnji objavi OKS-ZŠZ pred objavo JR navedeni kot člani športnega društva s sedežem v občini in so s svojimi športnimi dosežki dosegli naziv športnika svetovnega (SR), mednarodnega (MR) ali perspektivnega razreda (PR). Osnovni cilj teh programov je vrhunski športni dosežek. S sredstvi lokalne skupnosti se lahko sofinancirajo dodatni programi športnikov PR, MR, SR, v obsegu 240 točk na udeleženca. Sredstva se zagotovi z LPŠ za tekoče leto.

**1.7. ŠPORT INVALIDOV**

Šport invalidov v svojih pojavnih oblikah predstavlja pomembne psihosocialne kot tudi športne učinek. Osnovni cilj je invalidom omogočiti enakovredno sodelovanje pri prostočasnih športnih dejavnostih. Celoletni športni programi potekajo najmanj 30 tednov v letu oziroma 60 ur v letu.

|  |  |
| --- | --- |
| **PREGLEDNICA ŠT. 1.7.** | **ŠPORT INVALIDOV** |

|  |  |  |
| --- | --- | --- |
| **ŠPORTNI PROGRAMI INVALIDOV** (netekmovalni programi vadbe) | **CELOLETNI PROGRAMI** | **OBČASNI PROGRAMI** |
| Velikost skupine (št. udeležencev) | 5-8 | 5-8 |
| Število ur progama/tedensko | 2 | 10 |
| Število tednov | 30 |  |
| Točke /MS/skupina | 60 | 10-15 |
| Točke/STROKOVNI KADER/skupina | 60 | 10-15 |

**1.8. ŠPORTNA REKREACIJA**

Športna rekreacija predstavlja smiselno nadaljevanje obvezne in prostočasne športne vzgoje otrok in mladine, športne vzgoje otrok s posebnimi potrebami, obštudijskih športnih dejavnosti in tekmovalnega športa. Športna rekreacija (ŠR) je zbir raznovrstnih športnih dejavnosti odraslih vseh starosti (nad 18 let) in družin s ciljem aktivne in koristne izrabe prostega časa (druženje, zabava), ohranjanja zdravja in dobrega počutja ter udeležbe na rekreativnih tekmovanjih.

1.8.1. CELOLETNI ŠPORTNO REKREATIVNI PROGRAMI

Celoletni programi športne rekreacije potekajo najmanj 30 tednov v letu oziroma največ 90 ur letno ter predstavljajo najširšo in najpestrejšo izbiro organizirane športne vadbe netekmovalnega značaja.

|  |  |
| --- | --- |
| **PREGLEDNICA ŠT. 1.8.1.** | **ŠPORTNA REKREACIJA** |

|  |  |  |  |
| --- | --- | --- | --- |
| **ŠPORTNA REKREACIJA** (netekmovalni programi vadbe) | **CELOLETNI PROGRAMI** | **OBČASNI PROGRAMI** | **GIBANJE ZA ZDRAVJE** |
| Velikost skupine (individualne panoge) | 8-14 | 12-15 | 12-15 |
| Število ur progama/tedensko | 2-3 | 20-40 | 2-3 |
| Število tednov | 30-40 |  | 30-40 |
| Točke /ŠPORTNI OBJEKT/skupina | 60-90 | 10-20 | 60-90 |
| Točke/STROKOVNI KADER/skupina | 60-90 | 10-20 | 60-90 |

1.8.2. PODROČNI CENTRI GIBANJE ZA ZDRAVJE

Predstavljajo povezovanje zdravstvenih in športnih organizacij pri izvajanju športne rekreacije. Merila za vrednotenje področnih centrov gibanja za zdravje na lokalni ravni in višino proračunskih sredstev se opredeli z LPŠ za leto, za katerega se LPŠ sprejema.

**1.9. ŠPORT STAREJŠIH**

Šport starejših predstavlja športno rekreativno dejavnost odraslih ljudi nad doseženim 65. letom starosti in razširjenih družin, pri čemer pod pojmom razširjenih družin razumemo zvezo starejših oseb in vnukov.

1.9.1. SKUPINSKA GIBALNA VADBA STAREJŠIH IN ISTOČASNA ŠPORTNA VADBA RAZŠIRJENE DRUŽINE

Celoletni programi skupinske gibalne vadbe starejših ter programi istočasne športne vadbe razširjenih družin potekajo najmanj 30 tednov v letu oziroma 60 ur letno in predstavljajo različne oblike celoletne gibalne vadbe. Programi potekajo na površinah v naravi in urbanem okolju.

|  |  |  |
| --- | --- | --- |
| **PREGLEDNICA ŠT. 1.9.1.** | **ŠPORT STAREJŠIH** | |
| **ŠPORT STAREJŠIH** (netekmovalni programi vadbe) | **SKUPINSKA VADBA** | **RAZŠIRJENE DRUŽINE** |
| Velikost skupine | 11-15 | 11-15 |
| Število ur vadbe/tedensko | 2 | 2 |
| Število tednov | 30 | 30 |
| Točke/STROKOVNI KADER/skupina | 60 | 60 |

**2. ŠPORTNI OBJEKTI IN POVRŠINE ZA ŠPORT V NARAVI**

Učinkovita in dostopna mreža kakovostnih športnih objektov in površin za šport je pomemben dejavnik športnega udejstvovanja. V okviru LPŠ se sofinancira posodabljanje in investicijsko vzdrževanje obstoječih športnih objektov in površin, medtem ko redna vzdrževalna dela in obratovanje niso predmet sofinanciranja LPŠ. Sredstva za sofinanciranje se zagotavljajo na posebnih proračunskih postavkah, izvajalci so izbrani na specifičen način.

S sredstvi proračuna se sofinancira energetske in športno tehnološke posodobitve športnih objektov, trajnostno ureditev, investicijsko vzdrževanje in posodobitev naravnih površin za šport ter novogradnje športnih objektov.

Predmet javnega razpisa je lahko sofinanciranje obratovalnih stroškov športnih objektov in površin, ki so z LPŠ prepoznani kot neobhodni za izvajanje športnih programov in projektov v javnem interesu. Kriterije vrednotenja in sofinanciranja in višino proračunskih sredstev se opredeli z LPŠ za leto, za katerega se LPŠ sprejema.

**3. RAZVOJNE DEJAVNOSTI V ŠPORTU**

Razvojne dejavnosti v športu prvenstveno predstavljajo medsebojno prepletene strokovne naloge, ki nepogrešljivo podpirajo vsa ostala področja športa. LPŠ za koledarsko leto, za katero se sprejema, lahko opredeli področja in obseg sofinanciranja razvojnih dejavnosti, maksimalno število udeležencev v programih usposabljanja, maksimalno število priznanih projektov v založništvu, znanstveno raziskovalni dejavnosti ali informacijsko komunikacijski tehnologiji v športu.

3.1. USPOSABLJANJE IN IZPOPOLNJEVANJE STROKOVNIH KADROV V ŠPORTU

Programi izobraževanja so v pristojnosti izobraževalnega sistema, programe usposabljanja in izpopolnjevanja izvajajo v NPŠZ po veljavnih programih, verificiranih pri strokovnem svetu RS za šport ali pri strokovnih organih NPŠZ. S sredstvi lokalne skupnosti se lahko sofinancirajo:

|  |  |
| --- | --- |
| **PREGLEDNICA ŠT. 3.1.** | **USPOSABLJANJE IN IZPOPOLNJEVANJE V ŠPORTU** |

|  |  |  |
| --- | --- | --- |
| **PROGRAMI USPOSABLJANJA IN IZPOPOLNJEVANJA** | **IZPOPOLNJEVANJE**  **(licenciranje)** | **USPOSABLJANJE stopnja 1, 2** |
| Minimalno število udeležencev programa | 1 | 1 |
| Točke/MS/udeleženec | 5 | 20 |

Sredstva so namenjena za usposabljanje in izpopolnjevanje strokovnih kadrov, ki neposredno vodijo izvajanje programov športa in sicer za pridobivanje vseh oblik strokovne usposobljenosti (nazivi) ter za obdobno potrjevanje strokovne usposobljenosti (licenčni seminarji). Sredstva se razdelijo na podlagi javnega razpisa za usposabljanja v preteklem letu, na podlagi predloženih dokazil (kopije plačanega računa, potrdilo o opravljenem izobraževanju, pogodba s kandidatom z obveznostjo, da bo kandidat najmanj eno leto opravljal strokovno delo pri izvajalcu športa, ki ga pošilja na izobraževanje)

**4. ORGANIZIRANOST V ŠPORTU**

Športna društva predstavljajo osnovo za obstoj in razvoj vseh pojavnih oblik športa. Delovanje društev se sofinancira iz občinskega proračuna na podlagi števila članov s plačano članarino (vadnino). Šteje se le članstvo, ki plača članarino/vadnino najmanj v višini 10€.

|  |  |
| --- | --- |
| **PREGLEDNICA ŠT. 4.** | **ORGANIZIRANOST V ŠPORTU** |

|  |  |  |  |  |  |
| --- | --- | --- | --- | --- | --- |
| **DELOVANJE ŠPORTNIH DRUŠTEV** | **TRADICIJA:**  **LETA DELOVANJA** | **ČLANSTVO S PLAČANO ČLANARINO** | **REGISTRIRANI TEKMOVALCI** | **ČLANSTVO V NPŠZ** | **DRUŠTVO V JAVNEM INTERESU** |
| Točke/leto delovanja | 2 | 0 | 0 | 0 | 0 |
| Točke/član oz. tekmovalec | 0 | 1 | 2 | 0 | 0 |
| Točke/društvo | 0 | 0 | 0 | 30 | 50 |
| Točke skupaj največ | 80 |  |  | 30 | 50 |

**5. ŠPORTNE PRIREDITVE IN PROMOCIJA ŠPORTA**

Športne prireditve so osrednji dogodek organizacijske kulture športa. Kjer potekajo, imajo velik vpliv na razvoj turizma, gospodarstva in razvoj športne kulture.

Udeležba na uradnih tekmah v okviru tekmovanj NPŠZ ni predmet sofinanciranja (državna prvenstva, ligaška in pokalna tekmovanja). Sofinancira se druge športne prireditve (množične športne prireditve, druge športne prireditve lokalnega pomena, prireditve ob obletnicah društva), vse izvedene na območju občine Borovnica. Sofinancira se največ tri (3) športne prireditve na izvajalca. Izkazano mora biti obveščanje javnosti.

Število udeležencev predstavlja število aktivnih udeležencev na zadnji izvedeni športni prireditvi. Če se prireditev organizira prvič, se upošteva predvideno število udeležencev po oceni organizatorja.

|  |  |
| --- | --- |
| **PREGLEDNICA ŠT. 5.** | **ŠPORTNE PRIREDITVE IN PROMOCIJA ŠPORTA** |

|  |  |  |  |  |  |
| --- | --- | --- | --- | --- | --- |
| **DELOVANJE ŠPORTNIH DRUŠTEV** | **udeležencev** | **udeležencev** | **udeležencev** | **udeležencev** | **udeležencev** |
|  | do 35 | 36-70 | 71-105 | 106-130 | nad 130 |
| Točke prireditev društvenega pomena | 10 | 20 | 30 | 40 | 60 |
| Točke prireditev občinskega pomena | 20 | 30 | 40 | 50 | 70 |
| Točke prireditev regijskega pomena | 30 | 40 | 50 | 60 | 80 |

5.1. PODELITEV PRIZNANJ V ŠPORTU

Merila za vrednotenje prireditev za podelitev priznanj in nagrad za vrhunske športne dosežke ter druge vrste priznanj in višino proračunskih sredstev se opredeli z LPŠ za leto, za katerega se LPŠ sprejema.